钦定古今图书集成/明伦汇编/闺媛典/第004卷 > 《女典篇》程晓
## 钦定古今图书集成/明伦汇编/闺媛典/第004卷 > 《女典篇》程晓

丈夫百行，以功补过；妇人四教，以备为成。妇德阙则
仁义废矣，妇言亏则辞令慢矣，妇工简则织纴荒矣。
是以《礼》有功宫、“家室”之教，《诗》有“牖下”“𬞟藻”之奠，然后
家道谐允，仪表则见于内。若夫丽色妖容，高才美辞，
貌足倾城，言以乱国。此乃兰形棘心，玉曜凡质，在邦
必危，在家必亡。